stanford-oval/wikipedia huggingface dataset:
Päivölän Sävel

Päivölän Sävel on vuonna 2012 perustettu joensuulainen viisijäseninen folkpop-yhtye. Yhtyeen nimeä kantava debyyttilevy koostuu Maarianvaaran kesäteatterin näytelmissä (2007–2011) esitetystä musiikista. Levy julkaistiin kesällä 2012.
Jäsenet

Janne Vänskä (harmonikka, laulu), Erkki Räsänen (laulu ja kitara), Azra Topcu (basso, laulu), Joonas Ojajärvi (mandoliini, busuki, kitara, laulu) ja Jari Lappalainen (rummut, perkussiot, laulu).
Musiikki

Päivölän Sävelen musiikki on folkpoppia, jossa on vaikutteita suomalaisesta popista, iskelmästä ja kansanmusiikista. Luonteenomaista yhtyeen musiikille ovat tarttuvat melodiat. Päivölän Sävelen esikoislevyn laulut ovat alun perin lähtöisin Maarianvaaran Kesäteatterista, joka on Suomen ainoa ammattinäyttelijöistä koostuva kiertävä kesäteatteri. Yhtyeen debyyttilevyn laulut ovat enimmäkseen Erkki Räsäsen käsialaa.
Aiheesta muualla

http://ohjelmapaja.fi/palvelut/bandit/paivolan-savel/ (Arkistoitu – Internet Archive)
http://www.pilfink.fi/app/shop/one/-/id/121 (Arkistoitu – Internet Archive)
http://www.maarianvaaranteatteri.net/
Persian kielen ja kirjallisuuden akatemia

Persin kielen ja kirjallisuuden akatemia (persiaksi فرهنگستان زبان و ادب فارسى) on vuonna 1934 Teheranissa perustettu Iranin hallituksen alainen yhteisö, jonka tehtävänä on persian kielen vaaliminen sekä tunnustusten ja stipendien jakaminen. Akatemiaan kuuluu 28 jäsentä, jotka ovat persian kielen tuntijoita persiankielisistä maista eli Iranista, Tadžikistanista, Afganistanista ja Uzbekistanista.
Aiheesta muualla

Virallinen sivu (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Petrovsk-Zabaikalski

| Petrovsk-Zabaikalski |
| --- | --- |
 Petrovsk-Zabaikalskin rautatieasema
 vaakuna

 Petrovsk-Zabaikalski
 Koordinaatit: 51°16′N, 108°50′E 
Valtio:  Venäjä
Subjekti:  Taka-Baikalian aluepiiri
Perustettu:  1789
Pinta-ala:  
 – Kokonaispinta-ala:  43 km²
Korkeus:  800 m
Väkiluku (2009):  19 500
 – Väestötiheys:  453,5 as./km²
Infobox OKVirheellinen NIMI-arvo: 
Petrovsk-Zabaikalski (ven. Петро́вск-Забайка́льский) on kaupunki Taka-Baikalian aluepiirissä Venäjällä. Se sijaitsee Siperian rautatien varrella (Petrovski Zavodin asema) 506 kilometriä aluepiirin pääkaupungista Tšitasta länteen. Kaupunki on Petrovsk-Zabaikalskin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Asukkaita on 19 500 henkeä (vuonna 2009).
Kaupunki on saanut alkunsa vuonna 1789 perustetusta Pietarin rautatehtaasta (Petrovski zavod). Vuonna 1830 rakennettuun vankilaan siirrettiin dekabristeja, joiden mukana paikkakunnalle asettui heidän vaimojaan. Myöhemmin vankilassa pidettiin mm. Puolan kapinan osanottajia ja narodnikkeja. Siperian rata valmistui vuonna 1900. Petrovski Zavod sai kaupunginoikeudet ensimmäisen kerran vuonna 1917. Vuonna 1926 siitä tuli jälleen kaupunki nimellä Petrovsk-Zabaikalski. 1930–1940-lukujen vaihteessa uudelleen rakennettu terästehdas lopetti toimintansa vuonna 2001.
Nykyään Petrovsk-Zabaikalskissa toimii elintarvike- ja metsäteollisuutta, rautatievarikko ja voimalaitos. Väkiluku on laskenut voimakkaasti (30 100 vuonna 1989). Kaupungissa on lääketieteellinen ja opettajaopisto, ammattikoulu, lasten luomistyön keskus, vapaa-ajan keskus, kolme sairaalaa ja tuberkuloosiparantola. Paikallislehtenä ilmestyy Petrovsk-Zabaikalskije ogni (”Petrovsk-Zabaikalskin valot”). Nähtävyyksiin kuuluvat dekabristien haudat, dekabristimuseo ja vanhat asuintalot.
Aiheesta muualla

Petrovsk-Zabaikalski Taka-Baikalian tietosanakirjassa (venäjäksi)
Aginskoje¹ • 
Aginskoje¹ • 
Akša • 
Aleksandrovski Zavod • 
Balei • 
Borzja • 
Duldurga¹ • 
Gazimurski Zavod • 
Gornyi • 
Hilok • 
Kalar • 
Kalga • 
Karymskoje • 
Krasnokamensk • 
Krasnyi Tšikoi • 
Kyra • 
Mogoitui¹ • 
Mogotša • 
Nertšinsk • 
Nertšinski Zavod • 
Olovjannaja • 
Onon • 
Petrovsk-Zabaikalski • 
Petrovsk-Zabaikalski • 
Priargunsk • 
Šelopugino • 
Šilka • 
Sretensk • 
Tšernyševsk • 
Tšita • 
Tšita • 
Tungir–Oljokma • 
Tungokotšen • 
Uljoty • 
Zabaikalsk
¹= kuuluu Agan Burjatian piirikuntaan
Taka-Baikalian aluepiirin kaupungit
Pääkaupunki: Tšita

Balei | Borzja | Hilok | Krasnokamensk | Mogotša | Nertšinsk | Petrovsk-Zabaikalski | Šilka | Sretensk
lippu
Patarouva

Patarouva on Pjotr Tšaikovskin kolminäytöksinen ooppera. Sen libreton kirjoitti säveltäjän veli Modest Tšaikovski runoilija Aleksandr Puškinin kirjoittaman lyhyen tarinan pohjalta.
Henkilöt

Herman – tenori
kreivitär – mezzosopraano
Lisa, kreivittären ottolapsi – sopraano
kreivi Tomski –  baritoni
prinssi Jeletski – baritoni
Tsekalinski – tenori
Surin – basso
Tsaplitski – tenori
seremoniamestari – tenori
Pauline – altto
kotiopettajatar – mezzosopraano
Chloë – sopraano
Narumov – basso
Masa, Lisan kamarineito – sopraano
kuoro, lastenhoitajia, kotiopettajattaria, imettäjiä, lapsia, ohikulkijoita, vieraita, uhkapelureita
Personalismi

Personalismi on filosofinen ajatusmalli, joka kuvaa ihmisen persoonan ainutlaatuisuutta luonnossa, etenkin verrattuna eläimiin. Tärkeää personalismille on, että ihmiset eivät ole abstrakteja yksilöitä vaan yhtä aikaa yhteisöllisiä ja yksilöllisiä persoonia. Personalismi pitää persoonallisuutta korkeimpana arvona ja avaimena todellisuuden määrittämiseen. Kuitenkaan ei ole yhtä tietynlaista yleistä personalismia, vaan se mikä personalismiksi koetaan vaihtelee eri puolella maailmaa. Osa personalisteista on idealisteja, jotka uskovat, että tietoisuus määrittää todellisuuden.
Peuralompolo

| Peuralompolo |
| --- | --- |
Valtiot:  Suomi
Paikkakunta:  Pello
Koordinaatit:  66°47′38″N, 24°20′40″E
Vesistöalue ja valuma-alueen tietoja
Laskujoki:  Konttajoki 
Järvinumero:  67.943.1.003
Mittaustietoja
Pinnankorkeus:  112,2 m  
Rantaviiva:  2,871 km  
Pinta-ala:  33,115 ha  
Saaria:  2 
 fiPeuralompolo 
Peuralompolo  on Lapissa Pellossa Konttajärven kylän lähellä sijaitseva järvi.
Maantietoa

Järven pinta-ala on 33 hehtaaria, se on 1,1 kilometriä pitkä ja 400 metriä leveä. Järvellä on kartan mukaan kaksi saarta. Järvi on luodattu ja siitä on julkaistu syvyyskartat. Sen rantaviivan pituus on 2,9 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lankojärven alueella (67.94), jonka Repojärven alueeseen (67.943) se kuuluu. Järven vedenpinnan korkeus on 112,2 metriä mpy.
Patrick Femerling

| Patrick Femerling> Henkilötiedot |
| --- | --- |
Koko nimi:  Patrick Oliver Femerling
Syntynyt: 4. maaliskuuta 1975 (ikä 49) Hampuri, Länsi-Saksa
Kansalaisuus:   Saksa
Koripalloilija
Pelipaikka:  Sentteri
Pituus:  213 cm
Maajoukkueet
:   Saksa
Aiheesta muualla
FIBA
| Mitalit> Maa:   Saksa.Miesten koripallo.MM-kilpailut  | Mitalit> Maa:   Saksa.Miesten koripallo.MM-kilpailut  | Mitalit> Maa:   Saksa.Miesten koripallo.MM-kilpailut  | Maa:   Saksa> Miesten koripallo. |
| --- | --- | --- | --- |
|  Pronssia | Yhdysvallat 2002 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Serbia ja Montenegro 2005 |  |  |
Patrick Oliver Femerling (s. 4. maaliskuuta 1975 Hampuri) on saksalainen kilpauransa päättänyt koripalloilija.
Sentterinä pelannut Femerling pelasi Yhdysvaltain yliopistosarjassa ja edusti urallaan saksalaisia, espanjalaisia, kreikkalaisia ja turkkilaisia seurajoukkueita pelaten muun muassa Euroliigaa, jonka mestaruuden hän voitti FC Barcelonassa vuonna 2003. Femerling voitti Saksan mestaruuden vuosina 1999 ja 2000 ja 2008, Espanjan mestaruuden vuosina 2003 ja 2004, Kreikan mestaruuden vuosina 2005 ja 2006, Saksan cup-mestaruuden vuosina 1999 ja 2009, Kreikan cup-mestaruuden vuosina 2002, 2005 ja 2006 ja Espanjan cup-mestaruuden vuonna 2003.
Femerling pelasi pitkään myös Saksan miesten maajoukkueessa, jossa hän voitti MM-pronssia Yhdysvalloissa 2002 ja EM-hopeaa Serbia ja Montenegrossa 2005. Hän edusti Saksaa myös Pekingin kesäolympialaisissa 2008, vuoden 2006 MM-kilpailuissa sekä vuosien 1997, 1999, 2001 (Saksa neljäs), 2003, 2007 ja 2009 EM-kilpailuissa.
Aiheesta muualla

Profiili FIBA Archive (englanniksi)
Saksan joukkue – Koripallon MM-kilpailut 2002
4 Demirel |
5 Okulaja |
6 Lütcke |
7 Pešić |
8 Roller |
9 Rödl |
10 Nikagbatse |
11 Garris |
12 Arigbabu |
13 Femerling |
14 Nowitzki |
15 Maras |
Valmentaja Dettmann
Saksan joukkue – Koripallon EM-kilpailut 2005
4 Demirel |
5 Garrett |
6 Greene |
7 Pešić |
8 Wucherer |
9 Roller |
10 Nikagbatse |
11 Schultze |
12 Arigbabu |
13 Femerling |
14 Nowitzki |
15 Maras |
Valmentaja Bauermann
Persialaiset

| Persialaiset> پارسیان/ایرانیان |
| --- | --- |
Väkiluku:  80 miljoonaa
Asuinalueet:   Iran 47 513 000–50 629 000   Afganistan (sisältää tadžikit) 14 917 696   Tadžikistan (sisältää tadžikit) 6 094 132   Uzbekistan (sisältää tadžikit) 1 406 430–3 000 000   Irak 500 000   Yhdysvallat 331 000    Yhdistyneet arabiemiraatit 238 250   Saksa 200 000   Kanada 173 760   Bahrain 172 000   Venäjä 170 000    Qatar 160 000
Kielet:  persian kieli
Uskonnot:  ismailiitti šiialaisuus (kaksitoistašiialaisuus) sunni islam sufi-islam bahai kristinusko juutalaisuus zarathustralaisuus
Persialaiset ovat iranilainen kansa, joka puhuu nykyaikaista persian kieltä. Persialaisten alkuperä on muinaisissa iranilaisissa kansoissa, jotka puhuivat indoeurooppalaisiin kieliin kuuluvia iranilaisia kieliä, joihin myös nykyaikainen persian kieli kuuluu. Merkittävimmät persialaismäärät ovat Iranissa, Afganistanissa, Tadžikistanissa ja Uzbekistanissa. Yhteensä persialaisten määräksi on arvioitu 80 000 000.
Aiheesta muualla

Kuvia tai muita tiedostoja aiheesta Persialaiset Wikimedia Commonsissa
Perenin piirikunta

Perenin piirikunta (engl. Peren district) on yksi Intian Nagalandin osavaltion 11 piirikunnasta. Se rajautuu etelästä ja idästä Manipuriin, lännestä Assamiin ja pohjoisesta Dimapurin ja Kohiman piirikuntiin.
Piirikunnassa oli vuoden 2011 väestönlaskennassa 95 219 asukasta.
Pentti E. Rantanen

Pentti ”Beibi” Eemeli Rantanen (7. joulukuuta 1930 Lahti – 1. heinäkuuta 2016 Lahti) oli suomalainen käräjätuomari, urheilupoliitikko ja Lahden kaupunginvaltuutettu.
Rantanen toimi pitkään Suomen Sosialidemokraattisessa Puolueessa, mutta perusti vuoden 2004 kunnallisvaalien jälkeen oman, yhden hengen valtuustoryhmänsä nimeltään PER. Sen muodostamiseen oli syynä erimielisyys Lahden suurhallin hallintaa koskevasta seikasta. Vuoden 2005 lopussa Rantanen siirtyi Kokoomuksen ryhmään.
Kirjallisuutta

Ruhtinas Rantasen vallan monet roolit – Pentti E. Rantasen elämä ja pieni osa teoista, Timo Taulo, Lahden akateemiset urheilijat ry
Aiheesta muualla

Pentti E. Rantasen muistokirjoitus Helsingin Sanomissa
Patrick Flatley

| Patrick Flatley> Henkilötiedot |
| --- | --- |
Syntynyt: 3. lokakuuta 1963 (ikä 61) Toronto, Ontario, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  188 cm
Paino:  88 kg
Pelaajaura
Pääsarjaura:  1983–1997
Seurat:  New York Islanders (NHL) New York Rangers (NHL)
NHL-varaus:  21. varaus, 1982 New York Islanders
Patrick Flatley (s. 3. lokakuuta 1963 Toronto, Ontario, Kanada) on uransa lopettanut kanadalainen jääkiekkoilija. Flatley pelasi kausina 1983-1997 NHL:ssä edustaen New York Islandersia ja New York Rangersia.
New York Islanders varasi Flatleyn vuoden 1982 NHL:n varaustilaisuudessa ensimmäisen kierroksen viimeisellä varauksella numerolla 21. Ensimmäisellä kaudellaan NHL:n pudotuspeleissä Flatley teki 9 maalia kolmella ensimmäisellä kierroksella pelaten samassa ketjussa Clark Gilliesin ja Brent Sutterin kanssa. Islanders hävisi kuitenkin Stanley Cupin finaalit Wayne Gretzkyn tähdittämälle Edmonton Oilersille eikä Flatley tämän jälkeen päässyt enää urallaan pelaamaan Stanley Cupin finaaleihin.
Vaikka Flatley ei koskaan ollut erityisen kova pisteiden tekijä, hän keräsi mainetta liigassa vahvana roolipelaajana. Vuonna 1991 Flatley nimettiin Islandersin seurahistorian viidenneksi kapteeniksi.
NHL-urallaan Flatley pelasi 780 runkosarjan ottelua tehopisteillä 170+340=510.
Tilastot

--- Runkosarja ---  ---- Pudotuspelit ----
Kausi    Joukkue                     Sarja  O    M    S    TP   RM  O    M    S TP  RM
--------------------------------------------------------------------------------------
1981-82  Wisconsinin yliopisto       NCAA   33   17   20   37   65
1982-83  Wisconsinin yliopisto       NCAA   43   25   44   69   76
1983-84  New York Islanders          NHL    16    2    7    9    6  21   9   6  15  14
1983-84  Canadian National Team      Intl   64   34   20   54  206
1984-85  New York Islanders          NHL    78   20   31   51  106   4   1   0   1   6
1985-86  New York Islanders          NHL    73   18   34   52   66   3   0   0   0  21
1986-87  New York Islanders          NHL    63   16   35   51   81  11   3   2   5   6
1987-88  New York Islanders          NHL    40    9   15   24   28  --  --  --  --  --
1988-89  Springfield Indians         AHL     2    1    1    2    2  --  --  --  --  --
1988-89  New York Islanders          NHL    41   10   15   25   31  --  --  --  --  --
1989-90  New York Islanders          NHL    62   17   32   49  101   5   3   0   3   2
1990-91  New York Islanders          NHL    56   20   25   45   74  --  --  --  --  --
1991-92  New York Islanders          NHL    38    8   28   36   31  --  --  --  --  --
1992-93  New York Islanders          NHL    80   13   47   60   63  15   2   7   9  12
1993-94  New York Islanders          NHL    64   12   30   42   40  --  --  --  --  --
1994-95  New York Islanders          NHL    45    7   20   27   12  --  --  --  --  --
1995-96  New York Islanders          NHL    56    8    9   17   21  --  --  --  --  --
1996-97  New York Rangers            NHL    68   10   12   22   26  11   0   0   0  14
--------------------------------------------------------------------------------------
         NHL yhteensä                      780  170  340  510  686  70  18  15  33  75
Peremyšlin koulukunta

Peremyšlin koulukunta oli 1800-luvun puolivälin tienoilla Peremyšlissä ukrainalaisen musiikin kehityksen ytimessä vaikuttanut säveltäjäryhmä. Ryhmään kuuluneita säveltäjiä olivat Myhailo Verbytskyi, (1815–1870), Ivan A. Lavrivskyi (1822–1873), Isydor Vorobkevytš (1836–1903) ja Viktor Matjuk (1852–1912).
Pähkinänsärkijä ja neljä valtakuntaa

| Pähkinänsärkijä ja neljä valtakuntaa> The Nutcracker and the Four Realms |
| --- | --- |

Ohjaaja:   Lasse Hallström  Joe Johnston 
Käsikirjoittaja:   Ashleigh Powell  Tom McCarthy 
Tarina:  Ashleigh Powell
Perustuu:  E. T. A. Hoffmannin satuun Pähkinänrusentaja ja Hiirikuningas sekä Pjotr Tšaikovskin balettiteokseen Pähkinänsärkijä
Tuottaja:   Mark Gordon  Larry Franco 
Säveltäjä:  James Newton Howard
Kuvaaja:  Linus Sandgren
Leikkaaja:  Stuart Levy
Tuotantosuunnittelija:  Guy Hendrix Dyas
Pukusuunnittelija:  Jenny Beavan
Pääosat:   Keira Knightley  Mackenzie Foy  Eugenio Derbez  Matthew Macfadyen  Richard E. Grant  Misty Copeland  Helen Mirren  Morgan Freeman 
Valmistustiedot
Valmistusmaa:  Yhdysvallat
Tuotantoyhtiö:   Walt Disney Pictures  The Mark Gordon Company 
Levittäjä:  Walt Disney Studios Motion Pictures
Ensi-ilta:   2018-10-2929. lokakuuta 2018 (Dolby Theatre)  2018-11-22. marraskuuta 2018 (Yhdysvallat ja Suomi)  
Kesto:  99 minuuttia
Alkuperäiskieli:  englanti
Aiheesta muualla
IMDb 
Elonet
Infobox OKNimi-testi OK: 
Pähkinänsärkijä ja neljä valtakuntaa (engl. The Nutcracker and the Four Realms) on vuonna 2018 ensi-iltansa saanut Lasse Hallströmin ja Joe Johnstonin ohjaama musikaalielokuva. Elokuva perustuu Pjotr Tšaikovskin balettiteokseen Pähkinänsärkijä ja pohjana olevaan E. T. A. Hoffmannin satuun Pähkinänrusentaja ja Hiirikuningas. Elokuvan käsikirjoittivat Ashleigh Powell ja Simon Beaufoy. Pääosissa ovat Keira Knightley, Mackenzie Foy, Eugenio Derbez, Matthew Macfadyen, Richard E. Grant, Misty Copeland, Helen Mirren ja Morgan Freeman. Elokuva sai maailmanensi-iltansa Dolby Theatressa 29. lokakuuta 2018. Elokuvateattereihin se ilmestyi Yhdysvalloissa ja Suomessa 2. marraskuuta 2018.
Rooleissa

| 0 | 1 | 2 |
| --- | --- | --- |
|  Keira Knightley  | … |  Makeishaltijatar   |
|  Mackenzie Foy  | … |  Klaara Stahlbaum   |
|  Eugenio Derbez  | … |  Kukkasien maan kuningas Hawthorne   |
|  Matthew Macfadyen  | … |  Benjamin Stahlbaum   |
|  Richard E. Grant  | … |  Lumihiutaleiden maan kuningas Shiver   |
|  Misty Copeland  | … |  Ballerinaprinsessa   |
|  Helen Mirren  | … |  Äiti Ginger   |
|  Morgan Freeman  | … |  tohtori Drosselmeier   |
|  Jayden Fowora-Knight  | … |  kapteeni Philip Hoffman / Pähkinänsärkijä   |
|  Charles ”Lil Buck” Riley  | … |  Hiirikuningas   |
|  Anna Madeley  | … |  kuningatar Marie Stahlbaum   |
|  Jack Whitehall  | … |  harlekiini   |
|  Sergei Polunin  | … |  makeisritari   |
|  Ellie Bamber  | … |  Louise Stahlbaum   |
|  Tom Sweet  | … |  Fritz Stahlbaum   |
Tuotanto

Projekti julkistettiin 4. maaliskuuta 2016, kun Disney kertoi kehittävänsä elokuvaa nimeltä The Nutcracker and the Four Realms, Lasse Hallströmin ollessa sitoutuneena sen ohjaajaksi, jatkaen satujen klassista toteuttamista näyteltyinä elokuvina. Projekti perustui E. T. A. Hoffmannin satuun Pähkinänrusentaja ja Hiirikuningas, Ashleigh Powellin käsikirjoittaessa elokuvan. 27. heinäkuuta 2016 paljastettiin, että Mackenzie Foy oli valittu pääosaan Klaaran näyttelijäksi. Misty Copeland vahvisti Instagramissa olevansa mukana projektissa johtavan balleriinana elokuvan ainoassa tanssikohtauksessa. Variety raportoi 29. heinäkuuta 2016, että Morgan Freeman liittyi näyttelijäkaartiin. 16. heinäkuuta 2016 Keira Knightleyn paljastettiin näyttelevän Makeishaltijatarta. 25. elokuuta 2016 Helen Mirren valittiin näyttelemään pahaa Mother Gingeria. The 21. maaliskuuta 2017 Eugenio Derbez vahvisti näyttelevänsä Kukkaisvaltakunnan kuningasta.
Tuotanto > Kuvaukset

Kuvaukset alkoivat lokakuussa 2016 Etelä-Kensingtonissa sekä Pinewood Studiosin tiloissa ja päättyivät tammikuussa 2017. 12. joulukuuta 2017 The Hollywood Reporter raportoi Joe Johnstonin ohjanneen uudelleenkuvauksia 32 päivän ajan Hallströmin sijasta. Hallström vastaa kuitenkin itse elokuvan jälkituotannosta. Heinäkuussa 2018 paljastettiin, että Hallström ja Johnston päättivät, että heidät kreditoidaan yhdessä elokuvan ohjaajiksi.
Aiheesta muualla

Pähkinänsärkijä ja neljä valtakuntaa Internet Movie Databasessa (englanniksi)
Pitkäjärvi (Viitasaari, Kiminki)

| Pitkäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°03′50″N, 26°01′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskupuro:  puro Nuottalampeen 
Järvinumero:  14.427.1.006
Mittaustietoja
Pinnankorkeus:  134 m  
Pituus:  1 km  
Leveys:  270 m  
Rantaviiva:  2,208 km  
Pinta-ala:  9,065 ha  
Saaria:  ei saaria 
 fiPitkäjärvi 
Pitkäjärvi  on Keski-Suomessa Viitasaarella  Kimingin lähellä sijaitseva järvi.
Maantietoa

Järvi on 1,0 kilometriä pitkä, 270 metriä leveä, ja sen pinta-ala on 9,1 hehtaaria. Järvellä ei ole kartan mukaan saaria.  Sen rantaviivan pituus on 2,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Suotajärven valuma-alueeseen (14.427) se kuuluu. Järven vedenpinnan korkeus on 134 metriä mpy.
Paweł

Paweł (/ˈpa.vɛw/) on puolankielinen miehen etunimi. Sen juuret ovat latinankielisessä sukunimessä Paulus, joka tarkoittaa "pientä" tai "vaatimatonta". Tämän nimen teki kuuluisaksi apostoli Paulus eli Paavali.
Tunnettuja Paweł-nimisiä

Paweł Adamowicz (1965–2019), puolalainen poliitikko
Paweł Althamer (s. 1967), puolalainen taiteilija
Paweł Brożek (s. 1983), puolalainen jalkapalloilija
Paweł Cibicki (s. 1994), ruotsalainen jalkapalloilija
Paweł Czapiewski (s. 1978), puolalainen keskimatkojen juoksija
Paweł Dawidowicz (s. 1995), puolalainen jalkapalloilija
Paweł Dronia (s. 1989), puolalais-saksalainen jääkiekkoilija
Paweł Fajdek (s. 1989), puolalainen moukarinheittäjä
Paweł Janas (s. 1953), puolalainen jalkapalloilija ja valmentaja
Paweł Jaroszewicz (s. 1984), puolalainen rumpali
Paweł Korzeniowski (s. 1985), puolalainen uimari
Paweł Kryszałowicz (s. 1974), puolalainen jalkapalloilija
Paweł Łukaszewski (s. 1968), puolalainen säveltäjä
Paweł Mąciwoda (s. 1967), puolalainen basisti
Paweł Pawlikowski (s. 1957), puolalainen elokuvantekijä
Paweł Pietrzak (s. 1981), puolalainen rumpali
Paweł Skrzecz (s. 1957), puolalainen nyrkkeilijä
Paweł Socha (s. 1935), puolalainen katolinen piispa
Paweł Rakoczy (s. 1987), puolalainen keihäänheittäjä
Paweł Woicki (s. 1983), puolalainen lentopalloilija
Paweł Wojciechowski (s. 1989), puolalainen seiväshyppääjä
Paweł Zagumny (s. 1977), puolalainen lentopalloilija
Petäjärvi (Kirkkonummi)

| Petäjärvi |
| --- | --- |
Valtiot:  Suomi 
Paikkakunta:  Kirkkonummi
Koordinaatit:  60°14′05″N, 24°22′10″E
Järvinumero:  22.008.1.010 
Mittaustietoja
Pinnankorkeus:  35,3 m 
Rantaviiva:  7,2 km 
Pinta-ala:  0,93 km² 
Tilavuus:  0,00135 km³
Keskisyvyys:  1,46 m 
Suurin syvyys:  4,6 m 
 fiPetäjärvi 
Petäjärvi on vajaan neliökilometrin laajuinen järvi Kirkkonummen luoteisosassa lähellä Siuntion ja Vihdin rajaa. Petäjärven itäisiä naapurijärviä ovat Hepari ja Tampaja, joka kuuluu Mankinjoen vesistöön. Petäjärven  etäisyys Kirkkonummen keskustasta on noin kolmetoista kilometriä pohjoiseen; etäisyys Helsingin keskustasta on noin 32 kilometriä länsiluoteeseen. Kirkkonummen pohjoisin taajama, Veikkola, sijaitsee viitisen kilometriä Petäjärveltä koilliseen.
Petäjärvi on rannoiltaan mutkitteleva. Etelään työntyvä niemi jakaa järven läntiseen ja itäiseen selkään. Läntisen selän keskellä on pienehkö saari nimeltään Rajasaari. Petäjärvi on runsasravinteinen, matala ja savisamea. Sen ympäristössä on runsaasti peltoja.
Aiheesta muualla

Kirkkonummen sanomat: Kirkkonummen uimarannat: Hoitokalastus pelastaa rehevöityneen vesistön (21.10.2016)
Pirelli

| Pirelli |
| --- | --- |

ISIN:  IT0005278236
Perustettu:  1872
Perustaja:  Giovanni Battista Pirelli
Kotipaikka:  Milano, Italia
Kotisivu:  http://www.pirelli.com
Infobox OKVirheellinen NIMI-arvo: 
Pirelli Cinturato Winter 195/55 R 16 91 H
Pirelli & C. S.p.A  (BIT: PC) on italialainen Milanossa pääkonttoriaan pitävä pääosin ajoneuvojen renkaita tuottava teollisuusyhtiö, jonka perusti Giovanni Battista Pirelli vuonna 1872. Yhtiö on maailman suurimpia renkaiden valmistajia. Aikaisemmin yhtiö valmisti myös kaapeleita, mutta tämän toimialan yhtiö myi vuonna 2005 Prysmian-nimiselle uudelle yritykselle.
Omistajat

22. maaliskuuta 2015 kiinalainen ChemCorp ilmoitti ostavansa Pirellin. Kauppasumma on kokonaisuudessaan 7,1 miljardia euroa. Vuonna 2017 yhtiö palasi Milanon pörssiin.
Vuonna 2023 suurimmat osakkeenomistajat olivat Marco Polo International Italy S.r.l. (37,01 %), Investitori istituzionali italiani (26,5 %), Camfin S.p.A. (14,1 %), Silk Road Fund (9,02 %), Brembo S.p.A. (6 %), Altri azionisti (3,69 %) ja LongMarch (3,68 %).
Sponsorointi

Pirelli on italialaisen huippujalkapalloseuran FC Internazionale Milanon pääsponsori.